ઓલ ઇન્ડિયામાં ૩૪માં રેંકમાં આવેલા અમિતાભના પિતા જીવરાજ મહેતા હોસ્પિટલમાં ડોક્ટર છે. અમિતાભ કહે છે મને નાનપણથી જ બાયોલોજીમાં રસ હોવાથી બી ગ્રૂપ રાખ્યુ હતું. હાલમાં મેં એઇમ્સની પરીક્ષા આપી છે જેનું પરિણામ આગામી તા.૧૮મીએ જાહેર થવાનું છે. જેના આધારે કઇ મેડિકલ કોલેજમાં પ્રવેશ લેવો તે નક્કી કરીશ. હું માનું છું કે એનસીઇઆરટીની જે બુક છે તેમાંથી જ તૈયારી કરવી જોઇએ. અમિતાભના પિતા પંકજભાઇ કહે છે નીટની તૈયારી દરમિયાન ફેસબુક, વોટ્સએપ બધુ જ બંધ રખાવ્યું હતું. ઘરમાં ટીવી છે તેમાં કોઇ ચેનલ આવતી નથી. જેના કારણે આજે અમિતાભનો રેંક આવ્યો તેની માહિતી પણ ફોન પર મેળવવી પડી છે.